text: মঙ্গলবার, ৩০ নভেম্বর ২০২১, ১১:৫১ অপরাহ্ন
  বিদ্যুতিক শর্টসার্কিটে মৌলভীবাজারের কমলগঞ্জে আগুন লেগে ৬টি দোকান পুড়ে ছাই হয়ে যায়। ৬টি দোকানের মধ্যে ১টি বিজ ঘর,১ হোমিওপ্যাথিক চিকিৎসকের চেম্ববার ও হোমিও দোকান ঘর,১টি টেইলারিংয়ের দোকান, ১টি হোটেল এন্ড রেষ্টুরেন্ট ও ২ মুদির দোকান। কিন্তু কান্নায় গ্যান হারিয়ে ফেলেন দোকান মালিকরা।
  বৃহস্পতিবার রাত সাড়ে ৮ টার দিকে উপজেলার আদমপুর ইউনিয়নের রানীরবাজারে এ অগ্নিকান্ডের ঘটনাটি ঘটে। খবর পেয়েই তাৎক্ষণিক কমলগঞ্জ উপজেলা ফায়ার সার্ভিস এন্ড সিভিল ডিফেন্সের দমকল বাহিনীর একটি দল ঘটনাস্থলে পৌঁছে রাত সারে ১০টা দিকে আগুন নিয়ন্ত্রণে আনতে সক্ষম হয়।
  আগুন লাগার খবর পেয়ে ঘটনাস্থলে ছুটে যান কমলগঞ্জ পৌরসভার মেয়র জুয়েল আহমেদ, কমলগঞ্জ থানার ওসি ইয়ারদৌস হাসান, আদমপুর ইউনিয়ন পরিষদের চেয়ারম্যান আবদাল হোসেন ও স্থানীয় ইউপি সদস্য।
  তারা,পুড়ে যাওয়া দোকানগুলোর মালিকদের সরকারিভাবে সহায়তা প্রদানের ব্যবস্থা করে দেয়ার আশ্বাস দেন।
  স্থানীয়রা জানান, চেরাগ মিয়ার মুদির দোকান থেকে বৈদ্যুতিক শর্টসার্কিটে এ আগুনের সূত্রপাত হয়। তিনি রাত ৮টার দিকে তার দোকান বন্ধ করে বাসায় চলে যান।
  ভুক্তভোগী আফরুজ উদ্দিন বাবু জানান, 'দুই মাস আগে হীড বাংলাদেশ ও উদ্দিপন এনজিও সংস্থা থেকে আড়াই লক্ষ টাকা লোন নিয়ে দোকানে পুজি ঢুকিয়েছি। আমার প্রায় ৪ লক্ষ টাকার মালামাল আগুনে পুড়ে ছাই হয়ে গেছে।'
  আরেক ভুক্তভোগী মুক্তিযোদ্ধা মন্ত্রী কুমার বলেন, 'তার দোকানে একটি মোটরসাইকেলসহ প্রায় ৪ লক্ষ টাকার ক্ষতি হয়েছে।'